ప్రధాన ఆర్థిక సలహాదారు అర్వింద్ సుబ్రమణియన్న్యూఢిల్లీ: రేపటి బ్యాంకింగ్ ప్రపంచంలో ఎదురుకానున్న అంతర్జాతీయ పోటీని తట్టుకోగలగాలంటే భారీ పరిమాణం గల 5 లేదా 7 ప్రభుత్వ రంగ బ్యాంకులుంటే చాలునని ప్రభుత్వ ప్రధాన ఆర్థిక సలహాదారు అర్వింద్ సుబ్రమణియన్ అన్నారు. అంతర్జాతీయ పోటీని దీటుగా ఎదుర్కొనేందుకు భారీ పరిమాణంలో ప్రభుత్వ, ప్రైవేటు బ్యాంకులు అవసరమని ఆయన పేర్కొన్నారు. బుధవారం న్యూఢిల్లీలో ఒక కార్యక్రమంలో మాట్లాడుతూ.. బ్యాంకింగ్ వ్యవస్థలో ప్రైవేటు రంగ యాజమాన్యం అధికంగా ఉండాలా, వచ్చే ఐదు నుంచి పదేళ్ల కాలంలో బ్యాంకింగ్ వ్యవస్థ ఎలా ఉంటే మంచిది అన్నవే రానున్న కాలంలో ఎదురయ్యే ప్రశ్నలని ఆయన వ్యాఖ్యానించారు. బ్యాంకింగ్ రంగం ఎలా ఉండవచ్చుననేందుకు చైనాను ఉదాహరణగా చూపుతూ అక్కడ నాలుగే నాలుగు భారీ బ్యాంకులున్నాయని,  ప్రపంచంలోనే అతి పెద్ద బ్యాంకులు కొన్నింటిలో వాటికి స్థానం ఉన్నదని ఆయన చెప్పారు. ఆర్బిఐ మాజీ గవర్నర్ వైవి రెడ్డి మాటలను ఉటంకిస్తూ లాభసాటి కాని బ్యాంకులకు చెల్లుచీటీ ఇవ్వడం లేదా వాటి పరిధిని కుదించడమే లక్ష్యమని అర్వింద్ అన్నారు.బ్యాంకులకు అదనపు మూలధనం అందించడం అనేది ప్రోత్సాహకాల ఆధారంగా ఎంపిక ప్రాతిపదికన ఉండాలని అర్వింద్ అభిప్రాయపడ్డారు. లాభసాటి కాని లేదా బలహీన బ్యాంకులకు వాటి ప్రస్తుత బాలెన్స్షీట్ ఆధారంగా ఎంతవరకు అవసరమో అంతవరకు మాత్రమే అదనపు నిధులు అందించాలని, వాటి వృద్ధికి అవసరమైనంత మేరకు నిధులు అందించకూడదని ఆయన అన్నారు.బాండ్లతో ద్రవ్యోల్బణ ఒత్తిడి ఉండదు..బ్యాంకులకు ప్రకటించిన అదనపు మూలధనం వల్ల ప్రభుత్వంపై పడే భారం 9 వేల కోట్ల రూపాయల మేరకు ఉంటుందని ఆయన అంచనా వేశారు. అలాగే ఈ చర్యతో ద్రవ్యోల్బణ ఒత్తిడులు కూడా ఉండవని ఆయన తేల్చి చెప్పారు. ఆర్థిక కార్యకలాపాల విస్తరణ, రుణ సరఫరా, ప్రైవేటు పెట్టుబడుల ద్వారా ఆ వ్యయాలను భర్తీ చేసుకోగలుగుతామని అర్వింద్ చెప్పారు. అంతేకాదు ఇలాంటి బాండ్ల వల్ల లోటు పెరిగే ఆస్కారం ఉండబోదని ఐఎంఎఫ్ అకౌంటింగ్ విధానాలు, ఇతరత్రా ప్రామాణిక అంతర్జాతీయ విధానాలు నిరూపిస్తున్నట్టు అర్వింద్ తెలిపారు.మంచి ముందడుగుబ్యాంకులకు 2.11 లక్షల కోట్ల రూపాయల అదనపు మూలధనం కల్పన అనేది ఒక చారిత్రకమైన ముందడుగు అని ఆర్బిఐ గవర్నర్ ఉర్జిత్ పటేల్ వ్యాఖ్యానించారు. భారత దేశ ఆర్థిక భవిష్యత్తును పరిరక్షించి ఆ రంగం ఎదుర్కొంటున్న సవాళ్లను పరిష్కరించేందుకు ఒక సమగ్ర విధానం ఆవిష్కరణకు దారి తీసే చర్య అని ఆయన అన్నారు. మంచి మూలధన వనరులున్న ఆర్థిక రంగం సుస్థిరమైన ఆర్థిక వృద్ధికి మూలస్తంభంగా నిలుస్తుందని ఆయన పేర్కొన్నారు. రీ క్యాపిటలైజేషన్ బాండ్లు ముందస్తుగానే మూలధనాన్ని అందించడంతో పాటు ఆర్థిక ప్రభావాన్ని నిర్దిష్ట సమయం పాటు వాయిదా వేసేందుకు దోహదపడతాయని ఆయన అన్నారు. వీటి వల్ల ప్రభుత్వ ఖజానాపై నగదుపరంగా ఎలాంటి భారం కలిగించదని, వడ్డీ  వ్యయాల కారణంగా విత్త లోటుపై స్వల్పభారం పడుతుందని ఆయన పేర్కొన్నారు. ఈ చర్య పూర్తి స్థాయిలో ఆచరణీయం కావడానికి ప్రభుత్వంతో కలిసి ఆర్బిఐ పని చేస్తుందని ఉర్జిత్ చెప్పారు.పెట్టుబడులకు ఉద్దీపనబ్యాంకులకు అదనపు మూలధనం కల్పించాలన్న ప్రభుత్వ చర్య బ్యాంకింగ్ రంగాన్ని పటిష్ఠం చేసి తద్వారా పెట్టుబడులకు ఉద్దీపనగా నిలుస్తుంది. ఈ చర్య వల్ల 0.1 లేదా 0.2 శాతం పెరగనున్న విత్తలోటు అంత ఆందోళనకరమైనది కాదు. ఆర్థిక రంగం పరిస్థితి స్థూలంగా పటిష్ఠంగా ఉన్న వాతావరణంలో పెట్టుబడి వ్యయాలు పెరగడం వల్ల విత్తలోటు పెరిగినా భయపడాల్సిందేమీ లేదు.- బిమల్ జలాన్, ఆర్బిఐ మాజీ గవర్నర్జిడిపికి ఉత్తేజం ఇది ఆర్థిక రంగంపై సానుకూల ప్రభావం చూపే చర్య. బ్యాంకుల రుణ పోర్ట్ఫోలియో క్షీణతకు అడ్డుకట్ట వేయడంతో పాటు మధ్యకాలికంగా రూపాయికి మద్దతు ఇస్తుంది. పిఎస్యు బ్యాంకుల రుణవితరణ, జిడిపి కూడా ఒక శాతం మేరకు పెరుగుతాయి. రుణవితరణ పెరిగి పెట్టుబడులు పుంజుకున్నట్టయితే రానున్న త్రైమాసికాల్లో భారత వృద్ధి రేటు అంచనాలు ఎగువకు సవరించే ఆస్కారం సైతం ఉంటుంది.- గోల్డ్మాన్ శాచ్
pradhaana aardhika salahaadaaru arvind subramaniyannudil: repati banking prapanchamlo edurukaanunna antarjaatiiya poteeni tattukogalagaalante bhari parimaanam gala 5 leda 7 prabhutva ranga byankulunte chaalunani prabhutva pradhaana aardhika salahaadaaru arvind subramanian annaru. antarjaatiiya poteeni deetugaa edurkonenduku bhari parimaanamlo prabhutva, praivetu byaankulu avasaramani aayana perkonnaru. budhavaaram newdhilleelo oka kaaryakramamlo maatlaadutuu.. banking vyavasthalo praivetu ranga yaajamaanyam adhikamgaa undala, vache aidu nunchi padella kaalamlo banking vyavastha ela unte manchidi annave raanunna kaalamlo edurayye prasnalani aayana vyaakhyaaninchaaru. banking rangam ela undavachunanenduku chainanu udaaharanagaa chuuputuu akkada naaluge naalugu bhari byaankulunnaayani,  prapanchamlone athi pedda byaankulu konnintilo vaatiki sthaanam unnadani aayana cheppaaru. arbi maji gavarnar vaivi reddi maatalanu utankistuu labhasati kaani byaankulaku chellucheetii ivvadam leda vaati paridhini kudinchadame lakshyamani arvind annaru.byaankulaku adanapu mooladhanam andinchadam anedi prothsaahakaala aadhaaramgaa empika praatipadikana undaalani arvind abhipraayapaddaaru. labhasati kaani leda balaheena byaankulaku vaati prastuta balenssit aadhaaramgaa entavaraku avasaramo antavaraku matrame adanapu nidhulu andinchaalani, vaati vruddhiki avasaramainanta meraku nidhulu andinchakudadani aayana annaru.bandlatho dravyolbana ottidi undadu..byaankulaku prakatinchina adanapu mooladhanam valla prabhutvampai pade bharam 9 vela kotla roopaayala meraku untundani aayana anchana vaesaaru. alaage ee charyatho dravyolbana ottidulu kuudaa undavani aayana telchi cheppaaru. aardhika karyakalapala vistarana, runa sarafara, praivetu pettubadula dwara aa vyayaalanu bharti chesukogalugutamani arvind cheppaaru. antekaadu ilanti bandla valla lotu perige askaram undabodani imf accounting vidhaanaalu, itaratra praamaanika antarjaatiiya vidhaanaalu niroopistunnattu arvind telipaaru.manchi mundadugubyaankulaku 2.11 lakshala kotla roopaayala adanapu mooladhanam kalpana anedi oka chaaritrakamaina mundadugu ani arbi gavarnar urjit patel vyaakhyaaninchaaru. bhaarata desha aardhika bhavishyattunu parirakshinchi aa rangam edurkontunna savaallanu parishkarinchenduku oka samagra vidhaanam aavishkaranaku daari teese charya ani aayana annaru. manchi mooladhana vanarulunna aardhika rangam susthiramaina aardhika vruddhiki moolastambhamgaa nilustundani aayana perkonnaru. ree capitalisation bandlu mundastugaane mooladhanaanni andinchadamtho paatu aardhika prabhaavaanni nirdishta samayam paatu vaayidaa vesenduku dohadapadataayani aayana annaru. veeti valla prabhutva khajanapai nagaduparamgaa elanti bharam kaliginchadani, vaddi  vyayaala kaaranamgaa vitta lotupai swalpabharam padutundani aayana perkonnaru. ee charya puurti sthaayilo aacharaneeyam kaavadaaniki prabhutvamto kalisi arbi pani chestundani urjit cheppaaru.pettubadulaku uddeepanabyaankulaku adanapu mooladhanam kalpinchaalanna prabhutva charya banking rangaanni patishtam chesi tadwara pettubadulaku uddeepanagaa nilustundi. ee charya valla 0.1 leda 0.2 saatam peraganunna vittalotu anta aandolanakaramainadi kaadu. aardhika rangam paristhiti sthoolamgaa patishtamgaa unna vaataavaranamlo pettubadi vyayaalu peragadam valla vittalotu perigina bhayapadalsindemi ledu.- bimal jalan, arbi maji gavarnarjidipiki uttejam idhi aardhika rangampai saanukuula prabhaavam chuupee charya. byaankula runa portpholio ksheenataku addukatta veyadamtho paatu madhyakaalikamgaa roopaayiki maddatu istundi. psu byaankula runavitarana, jidipi kuudaa oka saatam meraku perugutaayi. runavitarana perigi pettubadulu punjukunnattayite raanunna traimaasikaallo bhaarata vruddhi retu anchanaalu eguvaku savarinche askaram saitam untundi.- goldman shaach